વાંસદાના આંબા ખાટા ગામ ખાતેના બાબુનિયા ફરિયામાં ચૌહાણ પરિવારની બે બહેનો વચ્ચે નવા વર્ષની સવારે જ જમવા બાબતે ઝઘડો થયો હતો. મોટી બહેન સાથે થયેલો ઝઘડો ઉગ્ર બનતા વાત હાથાપાઈ પર પહોંચી ગઈ હતી. ત્યારબાદ ભાગતી નાની બહેન પર મોટી બહેને છુટ્ટા દાતરડાંનો ઘા કરતા દાતરડું ફિલ્મી સ્ટાઈલમાં નાની બહેનના માથામાં ઘૂસી ગયું હતું. આ જોઈને ડઘાઈ ગયેલી મોટી બહેન ઘર છોડીને ભાગી ગઈ હતી. જ્યારે જમીન પર કલ્પાન કરતી નાની બહેનને જોઈને પરિવાર દોડી આવ્યો હતો.